stanford-oval/wikipedia huggingface dataset:
Meksikon toinen keisarikunta
Historiaa > Ranskan interventio

Liittokunnan laivasto rantautui Meksikon rannikolle Veracruziin joulukuussa 1861. Kun Espanjalle ja Iso-Britannialle selvisi, että Ranska aikoo miehittää Meksikon ja vaihtaa sen hallinnon itselleen uskolliseksi, ne vetäytyivät. Sen sijaan Ranska lähetti huhtikuussa 1862  Meksikoon lisää joukkoja, kaikkiaan 30 000 miestä.. Juárez kutsui kansaa aseisiin, mutta osa konservatiiveista näki tilanteessa tilaisuuden kukistaa reformistit ja perustaa maahan monarkian. He olivat kertoneet Ranskan keisari Napoleon III :lle, että meksikolaiset pitävät Juárezia tyrannina ja odottavat vapauttajaa.
Meksikossa kenraali Charles de Lorencezin komentamiin ranskalaisjoukkoihin liittyi joukko sisällissodassa häviölle joutuneita meksikolaisia upseereita. Meksikolaisten konservatiivien väitteet vapautusta odottavista meksikolaisista joutuivat outoon valoon 5. toukokuuta 1862, kun Meksikon armeija sai Ranskan armeijasta suurvoiton. Viides toukokuuta, Cinco de Mayo, on Meksikossa nykyään suuri juhlapäivä.
Ranska lähetti lisää joukkoja ja pääkaupunki México vallattiin kesäkuussa 1863. Ranskalaisten uusi komentaja Élie Frédéric Forey ryhtyi muodostamaan maalle uutta hallitusta. Hän nimitti maan johtoon 35 henkeä käsittäneen ryhmän, josta käytettiin nimeä "Junta Superior". Heidän keskuudestaa valittiin kolme miestä käyttämään ylintä toimeenpanovaltaa. Nämä miehet olivat kaikki konservatiivipoliitikkoja: diplomaatti Juan Almonte, maan entinen presidentti José Mariano Salas ja piispa Pelagio Antonio de Labastida y Dávalos. Viimeksi mainittu ilmoitti että Maksimilian von Habsburgin luo lähetetään valtuuskunta, joka pyytää häntä Meksikon keisariksi.
Ranska ei tullut Meksikon konservatiivien avuksi pyytettömästi. Se halusi haltuunsa maan luonnonvarat ja markkinoita teollisuustuotteilleen ja levittää vaikutusvaltaansa Amerikan mantereelle. Lisäksi keisari Napoleon III ajatteli, että voittoisa sota lisäisi hänen kansansuosiotaan. Episodin syntyyn vaikutti merkittävästi keisarin vaikutusvaltainen puoliso Eugénie, joka oli tavannut meksikolaisen monarkistivaltuuskunnan. Hän esitteli ajatuksen miehelleen, joka kiinostui ajatuksesta. Meksikon episodi osoittautui vaaralliseksi seikkailupolitiikaksi ja uhkapeliksi, joka lopulta heikensi Ranskaa. Maa menetti sodassa 6000 sotilasta ja rahaa kului 336 miljoonaa frangia, kun velka jota oli lähdetty perimään oli 60 miljoonaa frangia.
Aiheesta muualla

Kuvia tai muita tiedostoja aiheesta Meksikon toinen keisarikunta Wikimedia Commonsissa
Benito Juárez
Ranskan Meksikosta valtaama alue keisarikunnan julistamisen aikana. Sinisen alueen ulkopuolella olevat kaupungit päätyivät myöhemmin Ranskan haltuun.
Meksion monarkistien valtuuskunta Euroopassa.
Alkuperäiskansan valtuuskunta vierailee keisari Maksimilianin luona.
Jean-Paul Laurens: Keisari Maximilianin viimeiset hetket.
Munanjohdinsyöpä

| Munanjohdinsyöpä |
| --- | --- |
5-vuotisennuste:  33 %
Ensioireet:  alavatsakivut
Tärkein hoitomuoto:  leikkaus, solumyrkyt
Munanjohdinsyöpä on munanjohtimissa esiintyvä gynekologinen syöpätauti.
Suomessa todettiin kolmekymmentä tapausta vuonna 2005. Tauti ei aiheuta varhaisia oireita, mutta levinneenä siihen liittyy tavallisimmin vuotohäiriöitä ja alavatsakipuja. Sairautta hoidetaan leikkauksin ja solunsalpaajin. Synnytys näyttää alentavan sairastumisvaaraa munanjohdinsyöpään.
Vaikka munanjohdin- ja munasarjasyövät ovat hyvin lähellä toisiaan, osataan ne nykyisin erottaa toisistaan entistä paremmin. Tämä selittää osaksi viime vuosikymmeninä tapahtuneen munanjohdinsyövän esiintyvyyden selvän nousun. Sairauden viisivuotiseloonjäämisennuste on 33 %.
Muun syövän leviäminen munanjohtimiin on paljon yleisempää kuin syövän alkaminen niistä.
Kasper Strömman

Kasper Strömman (s. 4. kesäkuuta 1974 Turku) on suomalainen graafinen suunnittelija ja kuvittaja, joka tunnetaan humoristisistakenen mukaan? blogeistaan ja sarjakuvistaan.
Ura

Strömman on valmistunut lontoolaisesta Camberwell College of Arts -oppilaitoksesta vuonna 2001. Hänen töitään on nähty muun muassa Osakassa, Milanossa ja Lissabonissa. Grafia ry valitsi Strömmanin vuoden 2013 graafikoksi. Palkintoperusteissa häntä kuvattiin ideanikkariksi, katalysaattoriksi, kyseenalaistajaksi, graafisen suunnittelun stand-up-koomikoksi ja ammattilaiseksi, ”jolla on kyky avata kollegojen silmät uudelle”.
Vuosina 2011–2013 Strömmanin englanninkielisen blogin nimi oli The Kasper Stromman Design Blog. Sen lopetettuaan hän jatkoi design- ja muuta maailmaa humoristisesti käsittelevän suomenkielisen Kasper Diem -blogin pitoa. Yleisradion mukaan Strömmanin blogipäivityksiä jaetaan sosiaalisessa mediassa paljon, koska niiden jakaja tahtoo olla muiden silmissä hauska. Hän on vakiovieras Yle TV2:n ajankohtaisohjelmassa Kioski. Huhtikuussa 2016 alkoi Yle Fem -kanavalla Strömmanin juontama, kesämökkiarkkitehtuuria käsittelevä tv-ohjelmasarja Stugor.
Kasper on kirjoittanut lehtien yleisönosastopalstoille trollauskirjoituksia esiintyen eläkeläisenä nimeltä "Bo Hager".
Strömman on kuvittanut monia sisarensa Nora Strömmanin kirjoittamia lastenkirjoja. Strömmanin avopuoliso on tekstiilitaiteilija Maija Louekari.
Strömman on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.
Strömmanilla on itsenimettu sarja: ”Kasper ja Mikko - Suomen suosituin podcast" -podcastistaan, jossa hän tarrautuu humoristisella tyylillään aiheeseen kuin aiheeseen yhdessä Mikko Pykärin kanssa.
Kuvituksia ja sarjakuvia

Soffpotatisen , teksti Nora Strömman, Söderström 2005
suomeksi Sohvaperuna, WSOY 2005
Susi, joka halusi olla kuu-lui-sa, teksti Nora Strömman, WSOY 2008
Hörselhunden Hasse, teksti Nora Strömman, Svenska hörselförbundet 2009
Vargen som ville vara känd (omakustanne), 2009
suomeksi Susi, joka halusi olla kuuluisa 2009
The King Nosmo cookbook, yhdessä Tomas De Ritan kanssa, Napa Books 2009
Tigerkontoret , teksti Nora Strömman, 2010
suomeksi Tiikerikonttori, omakustanne
Kysy Ketoselta, teksti Tapio Ketonen, toim. Lauri Larmela, Tuulilasi 2011
The Kasper Stromman Design Encyclopaedia (Huuda Huuda), 2012
Djursjukhuset, 2012
Tallipiällikkö, sarjakuvakirja 2016
Aiheesta muualla

Kasper Diem -blogi
Lyhytelokuva Kasper Strömmanin työskentelystä Vimeo-videopalvelussa
Kasper ja Mikko - Suomen suosituin podcast
| --- | --- |
Auktoriteettitunnisteet: Henkilöt :  Yle
Häpysyöpä

| Häpysyöpä |
| --- | --- |

5-vuotisennuste:  69,6 %
Ensioireet:  verenvuoto
Tärkein hoitomuoto:  leikkaus, kemoterapia, sädehoito, immunoterapia
Alkuvaiheen tutkimuksia:  magneettikuvaus, PET-kuvaus
Häpysyöpä on harvinainen hävyn alueelta lähtevä syöpä. Uusia tapauksia todettiin Yhdysvalloissa 6 900 vuonna 2024.
Häpysyövän riskitekijöitä ovat tupakointi, alkoholin käyttö, ikääntyminen, seksin aloittaminen nuorena, seksikumppanien suuri määrä, HPV-infektio ja HIV-infektio. Sen oireisiin kuuluu kuukautisiin liittymätön verenvuoto, kipu ja pistely hävyn alueella. Myös haavautuva patti voi kuulua oireisiin. Sairastuneiden mediaani-ikä Yhdysvalloissa on 69 vuotta.
Häpysyövän diagnosoinnissa käytettäviä tutkimuksia ovat papakoe, kudosnäyte, magneettikuvaus ja PET-kuvaus. Häpysyöpä jaetaan levinneisyyden mukaan I, II, III, IVA ja IVB-vaiheeseen.
Häpysyöpää hoidetaan leikkauksella, sädehoidolla, kemoterapialla ja immunoterapialla. Kemoterapiassa käytetään bleomysiinisulfaattia. Häpysyövän 5-vuotisennuste yhdysvalloissa on 69,6 %. IVB-vaiheen häpysyöpään ei ole standardoitua hoitoa, mutta kemoterapiaa voidaan käyttää, jos potilaan kunto on riittävän hyvä.
Jatkoaika

Jatkoaika on useiden urheilulajien sääntöihin kuuluva ylimääräinen peliaika, joka pelataan tasatulokseen päättyneen varsinaisen peliajan jälkeen, jos ottelun voittaja on saatava ratkaistua. Jatkoajan kesto on määritelty kunkin lajin säännöissä.
Jalkapallo

Jalkapallossa on tavallisesti kaksi 45 minuutin pituista puoliaikaa. Jos ottelu on tasan ja sitä ei voi päättää tasapeliin (esimerkiksi pudotuspelimuotoisissa cup-turnauksissa), pelataan yleensä kaksi kertaa viidentoista minuutin jatko-ottelu. Joissakin turnauksissa on käytetty kultainen maali tai hopeinen maali -sääntöä (peli ratkeaa heti, kun on tehty maali tai sen puoliajan lopussa jossa maali on tehty), mutta yleensä jatko-ottelu pelataan loppuun ja ottelun tulokseksi merkitään varsinaisessa ja jatko-ottelussa tehtyjen maalien summa. Mikäli jatko-ottelukin päättyy tasan, voittaja ratkaistaan yleensä rangaistuspotkukilpailussa.
Jääkiekko

Jääkiekossa on tavallisesti kolme 20 minuutin pituista erää. Jos ottelu on niiden jälkeen tasan, pelataan yleensä jatkoaika. Se pelataan aina äkkikuolemaperiaatteella eli peli ratkeaa, kun syntyy maali. Erien pituudesta on vaihtelua: joissakin peleissä pelataan 20 minuutin jatkoeriä, kunnes tehdään maali (esimerkiksi ammattilaissarjojen pudotuspelit); toisaalta voidaan pelata ennaltamäärätty aika (5–20 min), jonka jälkeen on rangaistuslaukauskilpailu. Näin toimitaan turnauksissa ja ammattilaissarjojen runkosarjaotteluissa. Nykyään jääkiekossa ottelu ei voi päättyä tasapeliin; tasapelit olivat yleisiä vielä 2000-luvun alussa ennen sääntömuutoksia.
Jääkiekon SM-Liigan jatkoaika on runkosarjassa 5 minuuttia ja se pelataan 3vs3 kentällisellä. Pudotuspeleissä 20min jatkoeriä kerralaan, ennen kun maali tulee ja ne pelataan 5vs5 kentällisillä.
Käsipallo

Käsipallossa pelataan yleensä kaksi viiden minuutin mittaista jatkoerää. Jos peli on niiden jälkeen edelleen tasan, pelataan toiset kaksi viisiminuuttista erää. Näiden jälkeen ottelu ratkaistaan rangaistusheittokilpailussa.
Sokotranbegonia

| Sokotranbegonia |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Begoniakasvit Begoniaceae
Suku::  Begoniat Begonia
Laji::  socotrana
Kaksiosainen nimi
 Begonia socotrana  Hook.f. (1881) 
Katso myös
   Sokotranbegonia Wikispeciesissä   Sokotranbegonia Commonsissa 
Infobox OKNimi-testi OKIUCN-testi OK: 
Sokotranbegonia (Begonia socotrana) on begoniakasvien (Begoniaceae) heimoon kuuluva kasvilaji. Joseph Dalton Hooker kuvasi lajin tieteelle vuonna 1881. Sokotranbegoniaa tavataan Jemenissä.
SamSam

| SamSam |
| --- | --- |
Tyyli:  lastenohjelma, 3D-animaatio
Kestoaika:  6–8 min
Alkuperämaa:   Ranska
Verkko:   Yle TV2  France 5
Esitetty:   2. heinäkuuta 2007 –
Tuotantokausia:  2
Jaksoja:  91
Ikäraja:  
Tuotanto
Vastaava(t) tuottaja(t):  Svend Christiansen
Ohjaaja(t):  Tanguy de Kermel
Säveltäjä(t):  Ange Ginozzi, Bruno Bertoli
Lavastaja(t):  Eric Guillon
Tuotantoyhtiö(t):  Bayard
Palkinnot
Voitetut:  TV Export Awards 2009
Aiheesta muualla
Virallinen sivusto
IMDb 
SamSam on lapsille tarkoitettu ranskalainen animaatiosarja. Sarja kertoo pienestä avaruuspojasta SamSamista, joka seikkailee uskollisen nallensa sekä lukuisien ystäviensä kanssa. Ohjelma perustuu Serge Blochin luomaan hahmoon. SamSam esiintyy myös sarjakuvissa ja kirjoissa. Suomessa sarjaa on esitetty Pikku Kakkosen yhteydessä.
Tarina

SamSam on maailman nuorin ja pienin supersankari. Hän asuu avaruudessa äitinsä, isänsä sekä Nassi-nallen kanssa. Hän käy koulua ystäviensä Super-Susen ja Papusen kanssa (kirjoissa ja sarjakuvissa Superjuuli ja Pikku Pii, Leppis-lehdessä Super-Sandra ja Pikku Pöö). Seikkaillessansa hän tapaa Likapossun (sarjakuvissa ja kirjoissa Sottasälli, Leppis-lehdessä Kärseliini), marsilaiset ja heidän kuninkaansa Marselius ensimmäisen, avaruuden kauhun Hirmuparran miehistöineen sekä useita avaruushirviöitä.
Sarjakuvat ja kirjat

SamSamista on myös sarjakuva, jota on julkaistu Bayard Pressen lehdissä, muun muassa StoryBoxissa (englanniksi), Pomme d’Apissa (ranskaksi), CaraColassa (espanjaksi), CucaFerassa (portugaliksi) ja Leppis-lehdessä (suomeksi) lokakuussa vuonna 2000. SamSam esiintyi Suomessa aluksi nimellä Santeri. SamSam on myös esiintynyt omassa kirjasarjassaan. Kirjoissa ja sarjakuvissa joillain hahmoilla on eri nimet kuin televisiosarjassa.
Suomenkieliset äänet

Sanna Majuri - SamSam, Opettaja
Oskari Tamminen - Nassi-nalle
Kiti Kokkonen - Papunen, Super-Suse
Antti Jaakola - Isä
Heljä Heikkinen - Äiti
Petrus Kähkönen - Muut sivuroolit
Suomenkieliset äänet > Suomenkielinen versio

| --- | --- |
Dubbausstudio:: SC Suomi Sun Studio
Ohjaus:: Samuel Harjanne
Käännös:: Susanna Suomi / Mediaplant
Äänitys:: Juha Paananen
Editointi:: Juha Paananen
Miksaus:: Christian Dirach
Tuottaja:: Svend Christiansen
Aiheesta muualla

SamSam Internet Movie Databasessa (englanniksi)
Jack Douglass

| Jack Douglass |
| --- | --- |
 Jack Douglass Coldones podcastissä vuonna 2019.
Henkilötiedot
Muut nimet:  jacksfilms
Syntynyt: 30. kesäkuuta 1988 (ikä 36) Columbia, Maryland, Yhdysvallat
Kansalaisuus:  Yhdysvallat
Ammatti:  tubettaja, koomikko, muusikko
Siviilisääty:  naimisissa
Puoliso:  Erin Breslin (vih. 2018)
Muut tiedot
Aktiivisena:  2006-
Koulutus: American University
John Patrick ”Jack” Douglass, paremmin tunnettu YouTube-kanavansa nimellä jacksfilms, (s. 30. kesäkuuta 1988) on yhdysvaltalainen tubettaja, koomikko ja muusikko. 13. maaliskuuta 2025 hänen kanavallaan on 4,9 miljoonaa tilaajaa, ja yli 1600 videota.
YouTube-ura > jacksfilms

Douglass loi pääkanavansa, jacksfilmsin, 26. kesäkuuta 2006. Hänen ensimmäinen videonsa oli mainosparodia, nimeltään Handy Pen (suomennettuna "Kätevä kynä"). Videossa esiintyi Douglassin itsensä lisäksi hänen perhettään. Kanavan alkupuolella Douglass teki paljon mainosparodioita, yleensä Applen tai ostoskanavien tuotteista. Hänen katsotuin videonsa, The WTF Blanket (suomennettuna "WTF-peitto") yli 23 miljoonalla katselukerrallaan, on yksi näistä.
Douglassin videoissa kuullaan usein hänen itse säveltämiänsä ja sanoittamiansa kappaleita, yleensä humoristisista aiheista. Esimerkkejä ovat Alexander Hamilton, Raping VS Rapping, Valentine's Day Is A Lie sekä vuosittaiset Royalty Free Christmas Songs-videot.
Vuonna 2018 Douglass voitti Shorty Awardsien katsojien äänestämän palkinnon vuoden tubettajalle. Hän oli aiemmin sanonut, että mikäli voittaisi, hän vastaanottaisi palkinnon pukeutuneena Karvinen-naamiaisasuun. Lupaus toteutui. Samana vuonna Douglass oli ehdoissa Streamy Awardsien palkinnolle vuoden komediakanavasta.
YouTube-ura > jacksfilms > Your Grammar Sucks

Kesäkuussa 2011 alkoi yksi Douglassin pitkäkestoisimmista ja suosituimmista YouTube-sarjoista, Your Grammar Sucks (suom. Kielioppinne on surkeaa), jossa hän lukee väärinkirjoitettuja lauseita katsojiensa lähettämistä YouTube-kommenteista. Sittemmin sarja on noteerattu Huffington Postissa asti. Sarjan sadas jakso kesti yli tunnin verran, ja siinä esiintyi yli 50 eri sisällöntuottajaa. Sadannen jakson julkaisemisen jälkeen Your Grammar Sucksin julkaisu on jäänyt paljon harvemmalle, ja asiasta vitsaillaan usein kanavan katsojien keskuudessa, sillä sarjan ollessa suosituimmillaan Douglass tapasi sanoa, että sarjaa julkaistaisiin joka perjantai.
YouTube-ura > jacksfilms > JackAsk

JackAsk on Q&A-tyyppinen sarja, jossa Douglass vastaa katsojiensa lähettämiin kysymyksiin yleensä sarkastisella tavalla. Sarjan nimi ja tunnus ovat referenssejä yhdysvaltalaiseen tosi-tv-sarjaan Jackass. JackAskin ensimmäinen jakso oli pelkästään yksinään katsottava vitsi, jossa kaikki kysymykset olivat "Oletko homo?", jonka jälkeen sarjassa on nähty monenlaisia toisistaan eriäviä kysymyksiä. Toisinaan Douglassilla on ollut vierailijoita sarjassaan, kuten hänen vaimonsa ja collegeaikainen huonetoverinsa. Joulukuussa 2019 JackAskia on tehty 99 jaksoa.
YouTube-ura > jacksfilms > Yesterday I Asked You

JackAskissa oli myös osio, jossa Douglass kertoi katsojiensa vastauksia Twitterissä kysymäänsä kysymykseen. Pian sarja itsenäistyi ja nimeksi tuli Yesterday I Asked You (suom. Eilen kysyin teiltä) eli tuttavallisemmin YIAY. Ensimmäinen jakso julkaistiin Douglassin toisella kanavalla, jackisanerd, helmikuussa 2015. Sarja koostuu katsojien lähettämistä vastauksista kuvan, videon tai vain lyhyen tekstin muodossa Douglassin aiemmalla YIAY-videolla tai Twitterissä kysymään kysymykseen.
YIAYlla on ollut itsellään omia minisarjoja. Yli 400 jakson joukosta löytyy 6 jonka aiheena on ollut keksiä jatkoa "ruusut ovat punaisia, orvokit sinisiä"-runolle ja 4 jossa ollaan pyydetty "feikkifaktoja". Muita monen jakson muodostamia yleisiä teemoja ovat olleet muun muassa "neljällä sanalla, kuvaile asiaa X", "minun musiikkini, teidän lyriikkanne" joissa Douglass kokoaa kommenteista sanoitukset itse säveltämäänsä kappaleeseen sekä "luo tunnuslippu asialle X".
Syksyllä 2018 Douglass striimasi useita kertoja YIAYta livenä Twitchissä: hän kysyi kysymyksen, katsojat jättivät vastauksensa chattiin, Douglass valitsi viisi omasta mielestään parasta vastausta ja katsojat äänestivät niistä hauskimman. Kaikkien viiden erän voittaja sai itselleen ilmaisia fanituotteita Douglassin omasta verkkokaupasta.
Marraskuussa 2019 Douglass hostasi YIAYta live show’na Los Angelesissa, Teragram Ballroomissa kaksi kertaa: toinen kerta oli ikärajaton, toinen vain aikuisille. Juoni oli samanlainen kuin YIAY Livessä - yleisö jätti vastauksia kysymyksiin, Douglass valitsi omat suosikkinsa niistä, yleisö äänesti Douglassin suosikeista parasta jne. Vielä ei ole tiedossa tullaanko live show’ta järjestämään uudelleen.
YouTube-ura > Muut kanavat

Douglassilla on pääkanavansa lisäksi kolme muuta kanavaa: jackisanerd, featuredfridays ja SHUTUPDENNIS. Kaksi viimeistä kanavaa eivät ole enää käytössä, mutta jackisanerdille Douglass päivittää vlogien tyyppisiä lyhyitä videoita. Toisaalta kanavalle ollaan julkaistu myös YIAYta sarjan alkupuolella, YIAY Liven jaksoja sekä muuta humoristista sisältöä. 2022 syksyllä Douglass aloitti uuden kanavan nimeltä "JJJacksfilms" joka oli alunperin parodia toisesta tubettajasta, SSSniperwolfista. Heinäkuussa 2023 hän alkoi aktiivisesti kritisoimaan SSSniperwolfin videoita, yleensä hänen reaktioiden takia. Marraskuussa Douglass alkoi esittämään kanavallaan pienempien sisällöntuottajien tuotantoa tuodakseen heille enemmän huomiota. Hän myös alkoi kritisoimaan muita reaktiokanavia, yleensä bingon pelaamisen kautta.
Yksityiselämä

Douglassin sukujuuret ovat pääosin irlantilaiset. Hänellä on kaksi vanhempaa siskoa.
Douglass kihlautui pitkäaikaisen tyttöystävänsä Erin Breslinin kanssa tammikuussa 2017. Pari avioitui 21. huhtikuuta 2018. He asuvat Los Angelesissa kolmen koiransa, Klondiken, Sundaen ja Chipwichin kanssa. Useissa Douglassin fanituotteissa on perheen vanhin koira, Klondike, piirroshahmona.
Palkinnot ja ehdokkuudet

| Vuosi | Palkinto-gaala | Kategoria | Tulos |
| --- | --- | --- | --- |
| 2018 | Shorty Awards | YouTuber of the Year | Voitto |
| 2018 | Streamy Awards | Overall Comedy | Ehdokkuus |
Douglass Toby Turnerin kanssa Vidconissa 2012.
JYP

| JYP |
| --- | --- |
Perustettu:  1923   1977 JYP   1999 JYP Jyväskylä Oy
Entiset nimet:  JyP HT   1977–1997
Kaupunki:   Jyväskylä
Kotiareena:  LähiTapiola Areena
– kapasiteetti:  4 437
Sarja:  SM-liiga
Värit:                

Toimitusjohtaja:   Risto Korpela
Puheenjohtaja:   Jukka Seppänen
Päävalmentaja:   Johan Pennerborn
Kapteeni:   Teemu Eronen
Yhteistyöseurat:   KeuPa HT (Mestis)  Boston Bruins (NHL)
Media:  Keskisuomalainen Radio City
SM-mitalit
Kultaa:  2 (2009, 2012)
Hopeaa:  2 (1989, 1992)
Pronssia:  5 (1993, 2010, 2013, 2015, 2017)
Infobox OKNimi-testi OK: 
JYP (aik. JyP ja JyP HT) on vuonna 1923 perustettu jyväskyläläinen jääkiekkoseura, jonka edustusjoukkue pelaa jääkiekon SM-liigassa. Alun perin seura oli Jyväskylän Palloilijoiden jääkiekko-osasto, kunnes vuonna 1977 se irrottautui itsenäiseksi seurakseen nimellä JyP HT. JYPin omistaa vuonna 1999 perustettu JYP Jyväskylä Oy. Seuran kotihalli on LähiTapiola Areena, joka paremmin tunnetaan nimellä Hippos. Hallin yleisökapasiteetti on 4 437. JYP on kevään 2009 sekä 2012 Suomen-mestari, European Trophy -mestari 2013 ja Mestarien liigan voittaja vuodelta 2018. JYP on saavuttanut myös naisten Suomen-mestaruuden vuosina 1997, 1998 ja 2016.
Kauden 2018–2019 alussa joukkueen pelaajabudjetti oli 2,4 miljoonaa ja liikevaihto 8,2 miljoonaa euroa. Seuran toimitusjohtajana on toiminut vuodesta 2019 lähtien Risto Korpela. Hallituksen puheenjohtaja on Jukka Seppänen. Hän on toiminut JYPin toimitusjohtajana ja hallituksen puheenjohtajana yhteensä parikymmentä vuotta. Aiemmin hän oli koko JYPin suurin yksittäinen omistaja.
Historiaa > Nimen historia

Vuonna 1923 Jyväskylään perustettiin urheiluseura Jyväskylän Palloilijat eli JyP, mistä on lähtöisin myös seuran nykyinen nimi. JyP:n lajeina olivat tuolloin jalkapallo, pesäpallo ja jääpallo. Myöhemmin lajivalikoimaan tuli myös koripallo. Jääkiekko tuli seuran lajivalikoimaan vuonna 1947.
Jääkiekkotoiminnan aikana nimi JyP on kuitenkin tarkoittanut lyhennettä sanoista Jyväskylän Pallo.
Vuonna 1977 Jyväskylän Palloilijoiden jalkapallo- ja jääkiekkojaostot kuitenkin erkanivat toisistaan. Tuolloin syntyivät JyP HT, jossa HT tulee sanoista Hockey Team, ja jalkapallon puolella JyP-77 eli nykyinen JJK. Vuodesta 1997 lähtien jääkiekkoseuran nimi on kirjoitettu virallisesti kokonaan isolla kirjaimilla eli JYP. Tuolloin myös pääte HT putosi pois seuran nimestä.
Historiaa > Yleisimmät lempinimet

Joukkueesta käytetään puhekielessä yleisesti nimityksiä Jyppi, Jypi ja toisinaan nykyisen tunnuksen mukaan Hurrikaani. Kannattajat saattavat käyttää joukkueesta edelleen myös sen vanhaa nimeä, joskus jopa iskulauseineen JyP HT – No Smoking Team. Seuran kannattajat saattavat taas viitata kotikaupunkiinsa nimellä Jypinkylä. Alkunsa nimi on saanut jyväskyläläiseltä FP-rapryhmältä ja sen JYP- ja urheiluaiheisista Jypinkylä-kappaleista. FP:n eli Fyysisen preesensin Jypinkylä II -musiikkivideolla esiintyvät myös videon julkaisun aikaan JYPissä pelanneet Jonne Virtanen, Harri Pesonen ja muita JYP-pelaajia. Jypinkylä-kappaleita soitetaan usein JYPin kotipeleissä.
Joukkueesta on myös käytetty muiden joukkueiden kannattajien keskuudessa nimitystä Juntit ja Jyväjemmarit. Siihen, että seura mielletään maaseutumaisen paikkakunnan seuraksi muiden joukkueiden kannattajien keskuudessa saattaa vaikuttaa myös traktorivalmistaja Valtran toimiminen JYPin pääyhteistyökumppanina. Valtra ja sen entinen nimi Valmet, kuten myös Traktorit ovat JYPin epävirallisia nimiä muiden joukkueiden kannattajien keskuudessa.
Historiaa > Kaudet 1985–1988: Ensimmäiset liigakaudet

JyP HT nousi jääkiekon 1. divisioonasta SM-liigaan syksyksi 1985. Ensimmäisellä kaudellaan pääsarjatasolla JyP HT taisteli kauden loppuun asti pudotuspelipaikasta jääden kuitenkin lopulta viidennelle sijalle ja näin pudotuspelien ulkopuolelle.
Seuraavalla kaudella jyväskyläläisten odotettiinkin pääsevän mukaan pudotuspeleihin, mutta tuloksena oli 7. sija, ja joukkue jäi ulos mitalipeleistä. Jyväskyläläisten valmentajana toimi tuolloin Erkka Westerlund, joka aloitti kaudella 1987–1988 jo kolmannen kautensa JyP HT:n valmentajana, kunnes tuli erotetuksi odotuksiin nähden vaisun alkukauden johdosta. Loppukauden 1987–1988 hänen tilallaan valmensi Antero Lehtonen, mutta joukkue ei valmentajavaihdoksesta huolimatta yltänyt pudotuspeleihin.
Historiaa > Kaudet 1988–1994: Kiekkohurmoksen aika

Kaudeksi 1988–1989 joukkueen valmentajaksi palkattiin Hannu Aravirta. Tulosta tuli jo Aravirran ensimmäisellä kaudella, ja sensaatiomaisesti keväällä 1989 Keski-Suomessa juhlittiin hopeaa. Aravirta jatkoi joukkueen valmentajana kevääseen 1993 asti, jolloin JyP voitti pronssia. Hopeaa joukkue saavutti vuonna 1992. Pronssiotteluun jyväskyläläiset ylsivät myös kaudella 1990–91, häviten kuitenkin HPK:lle.
1980-luvun loppu ja 1990-luvun alku olivat Jyväskylässä todellista menestysaikaa, kun kaupunki oli noussut valtakunnan jääkiekkoeliittiin. Jyväskylässä puhuttiin "JYP-hurmoksesta". JyP HT saavutti tuona aikana kolme SM-mitalia. Lisäksi se voitti runkosarjan keväällä 1992.